**Hujanen-Hujala –sukuseuran kokous Pöytäkirja**

Aika 27.6.2009 klo 18.40 – 19.20

Paikka Orilammen maja, 47910 Hillosensalmi

Osanottajat Yhteensä 24 osanottajaa, ks liite 1 (arkistokappaleessa)

Toimihenkilöt Hujala Pekka, kokouksen puheenjohtaja

Jääskeläinen Liisa, kokouksen sihteeri

Hujala Jouko, pöytäkirjan tarkastaja

Hujala Teppo, pöytäkirjan tarkastaja

Ennen sukukokouksen alkua läsnäolijat esittelivät itsensä kertoen sukujuuristaan.

1 Kokouksen avaus

Sukuseuran puheenjohtaja Liisa Jääskeläinen avasi kokouksen toivottaen kaikki osanottajat tervetulleiksi sukuseuran kokoukseen.

2 Kokouksen järjestäytyminen

Kokouksen puheenjohtajaksi valittiin Pekka Hujala ja sihteeriksi Liisa Jääskeläinen. Pöytäkirjan tarkastajiksi valittiin Jouko ja Teppo Hujala, jotka tarvittaessa toimivat myös ääntenlaskijoina.

3 Kokouksen laillisuus ja päätösvaltaisuus

Kokous todettiin lailliseksi ja päätösvaltaiseksi. Kokouskutsu oli julkaistu seitsemässä (7) lehdessä. Lisäksi osalle jäsenistä (sukuun kuuluvista) oli tiedotettu kokouksesta sähköpostitse, suullisesti tai kirjeitse.

4 Kokouksen työjärjestys

Työjärjestys hyväksyttiin esityslistan mukaisena.

5 Vuosien 2006 -2008 toimintakertomus ja tilit

Liisa Jääskeläinen esitteli toimintakertomuksen (liite 2) ja se hyväksyttiin muutoksitta. Pertti Hujala esitteli tilit. Sukuseuran tilillä oli vuoden 2008 lopussa 407,04 €.

6 Vastuuvapauden myöntäminen hallitukselle

Kokous myönsi tili- ja vastuuvapauden vuoden 2009 hallitukselle.

7 Puheenjohtajan ja hallituksen jäsenten valinta vuosiksi 2009 – 2011

Liisa Jääskeläinen valittiin puheenjohtajaksi. Pirjo Laitila on ilmoittanut, ettei hän halua enää jatkaa sukuseuran hallituksessa. Muutoin päätettiin valita uuteen hallitukseen edellisessä hallituksessa olleet. Kysytään kuitenkin Veli Pohjolaiselta hänen suostumustaan (mihin hän on myöhemmin vastannut myöntävästi). Edellä mainittujen lisäksi hallitukseen kuuluvat nyt siis edellä mainittujen lisäksi Anne Hujala, Jouko Hujala, Olavi Hujanen, Pertti Hujala ja Perttu Nousiainen.

8 ja 9 Vuoden 2009 – 2011 toimintasuunnitelma ja budjetti sekä jäsenmaksun suuruus

Kokouksen puheenjohtaja tiedusteli, tahtovatko osanottajat sukuseuran rekisteröityvän virallisesti. Päätettiin olla järjestäytymättä. Päätettiin olla järjestäytymättä ja jatkaa ”jämäkällä, mutta matalalla profiililla”. Jäsenmaksuksi päätettiin 10 € per perhe ja se kattaa 3 vuotta. Liisa Jääskeläisen esittämä toimintasuunnitelmaluonnos muokkautui kokouksessa liitteen 3 mukaiseksi.

10 Tilintarkastajat

Valittiin tilintarkastajiksi Anneli ja Eino Hujanen Lohjalta.

11 Tiedotusasiat

Jouko Hujala kertoi Sukunimet (Mikkonen ja Paikkala 2000; Otava) -kirjan tietoja sukunimestämme:

*”****Huja****-ainesta on sukunimessä Hujanen ja siihen pohjaavissa talon- ja kylännimissä Itä-Suomessa sekä asutusnimissä mm. Ruskolla, Maskussa, Nurmijärvellä ja Heinolassa.*

*Ruskon* ***Hujalan*** *kylä on merkitty Turun tuomiokirkon Mustaankirjaan jo v. 1450.*

*Historiantutkija on rinnastanut Vanajan Kodialan kylän* ***Hudialan*** *ja Nurmijärven* ***Hujan****. Karjalassa nimi on ollut yleensä nen-loppuinen jo 1500-luvulla.*

*Savossa muoto* ***Hujanen*** *on säilynyt Kuopiossa, Rautalammilla ja Vesannolla. O.A. Kallion mukaan* ***Hujaset*** *olivat 1800-luvun lopulla Savon suursukuja.*

*Vanhimmat tiedot Savosta ovat Suomenniemeltä, missä nykyäänkin on* ***Hujalan*** *kylä sekä sukunimen* ***Hujala*** *keskus, josta nimi on levinnyt naapuripitäjiin. Vanhoja eteläsavolaisia merkintöjä: Suomenniemellä 1556* ***Johan Huija*** *ja* ***Lauri Huijanen****...*

*Henkilönimen pohjaksi sopii hyvin sana* ***huja, huju****, sillä sen merkitys on 'arvostelukyky, ymmärrys, äly' sekä 'huisku, hutja, vihta'.*

*Savoon* ***Hujasen*** *olisivat vieneet keskiajalla lännestä lähteneet siirtolaiset.*”

12 Kokouksen päättäminen

Puheenjohtaja päätti kokouksen klo 19.20.

Pekka Hujala Liisa Jääskeläinen

Kokouksen puheenjohtaja Kokouksen sihteeri

Pöytäkirjan oikeaksi todistavat

Jouko Hujala Teppo Hujala